آمریکا پرزیدنتی دونالد ترامپ ناتو-نو دستکله‌دیک‌لرینی بیلدیره ‌رک، عضو اؤلکه‌لردن اوزرلرینه دوشن مادی کؤمک‌لیگی گؤسترمه‌لرینی ایسته‌دی.
ترامپ فلوریدانین تمپا شهرینده آمریکا مرکزی قوه‌لر قوموتانلیغینی (CENTCOM) زیارت ائتدی.
عسگرلرله یئمکده بیر آرایا گلن ترامپ یوکسک وظیفه لی ظابیط‌لره خطاب ائده‌رک اؤلکه‌سی‌نین ناتو-یا صداقتینی وورغولادی.
ناتویا عضو اؤلکه‌لرین اکثریتینین اوزرلرینه دوشن ساوونما خرج‌لرینی وئرمدیک‌لرینی ایره‌لی سورن ترامپ دئدی کی، متفیق‌لریمیز اوزرلرینه دوشن مادی کومکلیگی عدالت‌لی شکیلده یئرینه یئتیرمه‌لی‌دیرلر. بو حاق سیزلیقدیر. اونلارین چوخو اوزرینه دوشن مسئولیت‌لرینی یئرینه یئتیرمیرلر.
ترور تشکیلاتی داعش-ه قارشی کوالیسیونون گؤستردیگی فعالیت‌لری تعریفله‌ین ترامپ ترور تشکیلاتی‌نین اؤلکه‌سی و متفیق قوه‌لر طرفین‌دن یوخ ائدیلجگینه دایر اینانجینی دیله گتیردی.
آمریکان اوردوسونون اکیپمان ساحه‌سینده بیر سیرا اسکیک‌لری اولدوغونو ده بیلدیرن ترامپ ساوونما ساحه‌سینده نهنگ یاتیریم‌لار یاپما سوزو وئردی.
